קייט פיליפס

קייט פיליפס (באנגלית: Kate Phillips; נולדה ב-21 במאי 1989) היא שחקנית בריטית. היא התפרסמה בהופעתה בתפקיד ג'יין סימור במיני-סדרה "וולף הול" משנת 2015. אחר כך הופיעה במיני-סדרה "מלחמה ושלום" (2016), בעונה הראשונה של הסדרה "הכתר" (2016), ובשלוש עונות של הסדרה "כנופיית ברמינגהאם" (2016–2019). ב-2019 גילמה את דמותה של הנסיכה מרי בסרט הקולנוע "אחוזת דאונטון".

ביוגרפיה
אחרי שלמדה שלוש שנים באוניברסיטת לידס, התקבלה פיליפס לבית הספר גילדהול למוזיקה ודרמה בלונדון. אחרי סיום הלימודים חזרה ללידס ושיחקה בתפקיד אביגיל ויליאמס במחזה "ציד המכשפות" בתיאטרון וסט יורקשייר פלייהאוס. באותה תקופה שיחקה בסצנות אחדות בעיבוד של ה-BBC לרומן "וולף הול", בה גילמה את דמותה של ג'יין סימור. הייתה מחלוקת קלה בין ההיסטוריונים אחרי שידור הבכורה של המיני-סדרה, בה חלק מההיסטוריונים טענו שהיא "יפה מדי" מכדי לגלם את אשתו השלישית של הנרי השמיני. אבל מבקרי הטלוויזיה התעלמו מהביקורת ושבחו את הופעתה של פיליפס. בהמשך לוהקה פיליפס לשחק בסדרות "מלחמה ושלום", "כנופיית ברמינגהאם" ו"הכתר".

באוגוסט 2018 פורסם שפיליפס הצטרפה לצוות שחקני הסדרה "אחוזת דאונטון" כדי להשתתף בסרט הקולנוע באותו שם.

פילמוגרפיה

קישורים חיצוניים

הערות שוליים

שחקני קולנוע וטלוויזיה בריטים
שחקניות קולנוע וטלוויזיה בריטיות
שחקני תיאטרון בריטים
שחקניות תיאטרון בריטיות
בריטים שנולדו ב-1989
בריטיות שנולדו ב-1989